Video România îşi asigură 80% din carnea de porc din alte ţări, deşi este cel mai mare importator din Europa Centrală. Produsele, aduse de la 13.000 de km
România importă masiv carne de porc de la peste 13 mii de kilometri depărtare. Mai exact din Chile. Carnea congelată din America de Sud respectă toate standardele, dă asigurări ambasadorul român în Chile, într-un interviu pentru Observator. România a ajuns să aducă din alte ţări 80% din necesarul de carne, iar dacă preţurile de import sunt mai mici, asta se va simţi şi la raft.
În 2023, am importat din Chile 1.600 de tone de porc congelată.
În octombrie, producători de carne de porc din Chile vor veni în România pentru a se întâlni cu procesatori. Dacă cererea va fi mai mare, pe piaţa de la noi vor exista şi mai multe mezeluri făcute din carne de porc din America de Sud, de la mii de kilometri depărtare.
Românii nu văd cu ochi buni afacerea
România a ajuns sa importe în jur de 80% din necesarul de carne de porc de care are nevoie.
Ministerul Agriculturii a promis că va susţine sectorul suin. Una dintre măsuri - acordarea de ajutoare de stat crescătorilor de porci. Numai că măsura nu a dus până acum la creşterea producţiei de carne de porc.
România a devenit cel mai mare importator de carne de porc din Europa Centrală și Balcani. Anul trecut, importurile au trecut de un miliard de euro.